मेरठ. यूपी के मेरठ में कैलाश प्रकाश स्पोर्ट्स स्टेडियम में चल रही प्रदेश के 14 मंडलों की सब जूनियर कुश्ती प्रतियोगिता में पहलवानों ने जमकर अपनी प्रतिभा का परिचय दिया। महिला पहलवानों ने अपने दांव पेंच से प्रतिद्वंदी को पटखनी देकर साबित किया कि वह भी भविष्य में फोगाट बहनों की तरह देश के लिए मेडल लाने में पीछे नहीं हटेंगी। बालक व बालिका वर्ग में 260 पहलवान...
- स्टेट सब जूनियर कुश्ती चैंपियनशिप में प्रदेश के 14 मंडलों के 260 पहलवान जोर अजमाइश कर रहे हैं। इन 260 पहलवानों में बालक व बालिका दोनों वर्ग के पहलवान शामिल हैं।
- चैंपियनशिप का उद्घाटन एमडी पावर कारपोरशन अभिषेक प्रकाश ने किया, इस दौरान गोल्ड मेडलिस्ट महिला पहलवान अलका तोमर भी मौजूद रही।
ये मंडल शामिल हैं प्रतियोगिता में
- चैंपियनशिप में आगरा, अलीगढ़, इलाहाबाद, झांसी, फैजाबाद, देवीपाटन, आजमगढ़, गोरखपुर, बस्ती, मेरठ, सहारनपुर समेत 14 मंडलों के पहलवान हिस्सा ले रहे हैं।
- कैलाश प्रकाश स्पोर्टस स्टेडियम में दो अलग-अलग अखाड़ों में कुश्ती के दांव पेंच चल रहे हैं।
- बालिका वर्ग में पहलवान अपने दांव पेंच से प्रतिद्वंदियों को जोरदार पटखनी दे रही हैं। पहले दिन के मुकाबले में 38 किलो वर्ग में फैजाबाद की अनीता और मेरठ की अंशिका ने बाजी मारी। 40 किलो वर्ग में मेरठ की पल्लवी और मुरादाबाद की शिवानी ने बाजी मारी। 43 किलो वर्ग में फैजाबाद की पारूल और आगरा की सीमा ने जीत हासिल की। 46 किलो वर्ग में आगरा की सीमा और फैजाबाद की बबली सरोज ने बाजी मारी। 49 किलो वर्ग में सहारनपुर की सुहानी और मुरादाबाद की पूनम ने अपने प्रतिद्वंदी को पटखनी देकर जीत हासिल की।
hin_Deva hin_Deva awa_Deva awa_Deva awa_Deva hin_Deva hin_Deva